CELEX: 62010FN0119
Language: hu
Date: 2010-11-15 00:00:00
Title: F-119/10. sz. ügy: 2010. november 15-én benyújtott kereset — Di Tullio kontra Bizottság

29.1.2011   
            
            
               HU
            
            
               Az Európai Unió Hivatalos Lapja
            
            
               C 30/66
            
         2010. november 15-én benyújtott kereset — Di Tullio kontra Bizottság
   (F-119/10. sz. ügy)
   ()
   2011/C 30/132
   Az eljárás nyelve: francia
   
      Felek
   
   
      Felperes: Roberto Di Tullio (Rovigo, Olaszország) (képviselők: E. Boigelot és S. Woog ügyvédek)
   
      Alperes: Európai Bizottság
   
      A jogvita tárgya és leírása
   
   Az OLAF szervezeti egységei 2010. április 21-i azon határozatának megsemmisítése, amelyben megtagadták a felperestől az egyéb alkalmazottak alkalmazási feltételeinek 18. cikke szerinti nemzeti szolgálati szabadság megadását.
   
      Kereseti kérelmek
   
   
               —
            
            
               a Közszolgálati Törvényszék semmisítse meg az OLAF szolgálatai 2010. április 21-i azon határozatát, amelyben a Guardia di Finanza újbóli behívóparancsa ellenére megtagadták a felperestől a nemzeti szolgálati szabadság megadását;
            
         
               —
            
            
               a Közszolgálati Törvényszék semmisítse meg a Bizottság 2010. szeptember 10-i határozatát, amelyben a 2010. április 27-i megtámadott határozatban szereplő okoktól részben eltérő okok miatt elutasította a felperes panaszát;
            
         
               —
            
            
               a Közszolgálati Törvényszék e megsemmisítések következményeként helyezze a felperest nemzeti szolgálati szabadságon lévő státuszba a 2010. július 1-től2012. június 30-ig terjedő időszakra;
            
         
               —
            
            
               a Közszolgálati Törvényszék kötelezze a Bizottságot a költségek viselésére.